અમદાવાદઃ શહેરના સરદારનગર વિસ્તારમાં રહેતી 15 વર્ષની સગીરાને તેના કાકીએ જ મોટી ઉંમરના પુરુષ સાથે સંબંધ બાંધવા માટે દબાણ કર્યું અને સગીરા દ્વારા ના પાડવામાં મારા મારી તેના વાંધાજનક ફોટોગ્રાફ પાડી સોશિયલ મીડિયા પર વાયરલ કરવામાં આવ્યા હતા. જેની જાણ સગીરના પિતાને થતા તેમણે શહેર પોલીસ સ્ટેશનમાં ફરિયાદ કરી હતી. જોકે પોલીસે ફરિયાદ નોંધી પરંતુ સગીરા અને તેના પરિવારની મદદ કરવાની જગ્યાએ ઉલ્ટાનું ઘા પર મીઠું ભભરાવવાનું કામ કર્યું હતું. પોલીસની વેબસાઈટ પર આ કેસની માહિતી સાથે સગીરા અને તેના પરિવારની ઓળખ છતી કરી નાખી હતી.